
MBI ANALIZËN E GJENDJES FINANCIARE TË SHOQËRISË SË SIGURIMEVE “ALBSIG" SHA PËR 6- MUJORIN E PARË TË VITIT 2005

Në mbështetje të nenit 14 të ligjit nr.9268, datë 29.7.2004 "Për organizimin dhe funksionimin e Autoritetit Mbikqyrës së Sigurimeve", të nenit 98, nenit 107 të ligjit nr.9267, datë 29.7.2004 "Për veprimtarinë e sigurimit, risigurimit dhe ndërmjetësimit në sigurime dhe risigurime", Këshilli i Autoritetit Mbikëqyrës i Sigurimeve
  
VENDOSI:

1. T’i kërkojë shoqërisë së Sigurimit ALBSIG sh.a. të autorizuar nga Autoriteti Mbikëqyrës i Sigurimeve për ushtrim aktiviteti në sigurime me nr.10, datë 19.7.2004 dhe me leje të ushtrimit të aktivitetit në sigurime më 10/1, datë 10.9.2004, që brenda një periudhe jo më shumë se dy muaj nga data e hyrjes në fuqi të këtij vendimi për mbulimin e përgjegjësive që rezultojnë mbi mundësitë e saj siç parashikohen nga neni 107 i ligjit të sipërpërmendur:
a) Të marrë masa për risigurimin, rritjen e kapitalit themeltar në nivelin e kërkuar dhe të depozitojë në llogarinë qëllimore fondin e kërkuar të garancisë.
 b) Në rast të mospërmbushjes të kërkesave të pikës l/a, shoqëria të zgjidhë kontratat e përgjegjësive të marra, që janë në tejkalim të kërkesave të nenit 107 të ligjit të sipërpëmendur.
2. Në rast të mospërmbushjes të kërkesave të pikës 1, shoqëria të zgjidhë kontratat e përgjegjësive të marra, që janë në tejkalim të kërkesave të parashikuara në nenin 107 të ligjit nr.9267 "Për veprimtarinë e sigurimit, risigurimit dhe ndërmjetësimit në sigurime dhe risigurime”.
3. Të zhbllokojë pjesën e fondit të garancisë së përdorur si kolateral për kredi të marra në banka tregtare.
4. Ngarkohet shoqëria ALBSIG sh.a. dhe Ekzekutivi i Autoritetit Mbikëqyrës të Sigurimeve, për zbatimin e këtij vendimi.
Ky vendim hyn në fuqi me datë 26.10.2005.

